ନିଶ୍ଚିନ୍ତକୋଇଲି ୬।୩ଃ କଟକ ଜିଲ୍ଲା ମାହାଙ୍ଗା ଥାନା କୋଠପଦା ବଜାରରେ ଥିବା ବ୍ୟାଙ୍କ ଅଫ୍ ଇଣ୍ଡିଆର ଏଟିଏମ୍ ଭାଙ୍ଗି ଲୁଟ୍ କଲେ ଦୁର୍ବୃତ୍ତ । ବ୍ୟାଙ୍କକୁ ଲାଗି ରହିଥିବା ଏହି ଏଟିଏମରେ ରାତ୍ର ଜଗୁଆଳୀ ରହୁ ନଥିବାର ସୁଯୋଗ ନେଇ ଦୁର୍ବୃତ୍ତମାନେ ହାତୁଡି ସାହାଯ୍ୟରେ ଏଟିଏମ୍ ଭାଙ୍ଗି ଟଙ୍କା ଲୁଟି ନେଇଥିବା ସୂଚନା ମିଳିଛି ।
ଏଟିଏମ୍ ପାଖରେ ହାତୁଡି ଏବଂ ଏଟିଏମ୍ ର ଭଗ୍ନାବଶେଷ ପଡ଼ିଥିବାର ଦେଖିବାକୁ ମିଳିଛି। ମାହାଙ୍ଗା ପୋଲିସ ଘଟଣାର ଛାନଭିନ୍ ଆରମ୍ଭ କରିଛି ।
